da de da de da de fi en en en sv da nl de bar da da da da da da da da da da da da da da da da da da da da de
Grøn Festival 2015 | Dansk Skoleforening for Sydslesvig e.V.
I Slesvig oplevede jeg, hvor mange der har lyst til at beskæftige sig intensivt med bæredygtig teknologi, økologisk produktion, klimabeskyttelse og meget mere. Det har glædet mig meget at se og lytte til de mange præsentationer. 1600 børn og 150 voksne er et rekordstort antal tilmeldte til vores grønne festival. Tæller vi de ca. 500 elever fra A. P. Møller Skolen med, der også var til stede under festivalen, var der mere end 2000 mennesker, der fyldte skolen og skolens matrikel den dag – bare fantastisk!
Ja, og med al den glæde over et fantastisk arrangement og Skoleforeningens engagerede undervisere og unge, som fylder mit hjerte med varme, så vil jeg alligevel afslutte denne leder med et hjertesuk.
Det ville indskrænke Skoleforeningens muligheder betydeligt, hvis byrådet i Slesvig med godkendelsen af en bebyggelsesplan for området omkring A. P. Møller Skolen de facto ville forhindre sådanne store arrangementer i fremtiden. En mindretalsskole er mere end undervisning. Vores skoler er også altid kulturcentre – ja, meget ofte livsnerven – for det danske mindretal og naturligvis også Skoleforeningens egne samlingssteder. Et arrangement, der samler mere end 2000 mennesker, vil vi ikke kunne gennemføre andre steder end lige netop på A. P. Møller Skolen i Slesvig. Lad os derfor håbe på, at det via møder, samtaler og kreativ tænkning vil lykkes at nå til en politisk beslutning, som vi alle kan leve godt med. Vi arbejder på det.
Den Børnekulturelle Rygsæk i Sydslesvig 2022-2023
28. juni 2022Så har den nye børnekulturelle rygsæk set dagens lys i Sydslesvig. En rygsæk fyldt med fantastiske børnekulturelle tilbud for alle børn mellem 0-18 år i dagti...
Dansk Skoleforening for Sydslesvig e.V.Stuhrsallee 2224937 Flensburg